b"\n_START_ARTICLE_\nVolitve poslancev iz Slovenije v Evropski parlament 2009\n_START_SECTION_\nZgodovina\n_START_PARAGRAPH_\n6. marca 2009 je predsednik Slovenije, dr. Danilo T\xc3\xbcrk, razpisal volitve za Evropski parlament. Zbiranje kandidatur se bo pri\xc4\x8delo 16. marca in kon\xc4\x8dalo 8. maja.\n_START_SECTION_\nZakonodaja\n_START_PARAGRAPH_\nVolitve potekajo po proporcionalnem sistemu , pri \xc4\x8demer volivec glasuje za listo kandidatov, hkrati pa lahko odda tudi preferen\xc4\x8dni glas za posameznega kandidata. Za porazdelitev sede\xc5\xbeev pa se uporabi d'Hondtov sistem. Slovenija ima v skladu s Pogodbo iz Nice v Evropskem parlamentu sedem poslanskih sede\xc5\xbeev."